ડિજીટલ ટેકનોલોજીએ ફોરેન્સિક સાયન્સને નવી તાકાત આપી છે. એમ કહીને પ્રધાનમંત્રી શ્રી નરેન્દ્રભાઈ મોદીએ જણાવ્યું હતું કે, ઈન્ટરનેટને કારણે જીવન આસાન થયું છે, પરંતુ સાથોસાથ સાયબર ક્રાઈમ વધ્યો છે. લોકોની પ્રાયવસી સામે પણ પડકારો ઉભા થયા છે. રાષ્ટ્રીય સુરક્ષા સામે પણ ખતરો ઉભો થયો છે, ત્યારે સાયબર-ડિજીટલ નિષ્ણાંતો દેશ અને માનવજાતને સુરક્ષિત અને સશક્ત કરવામાં મદદરૂપ થાય. સાયબર ક્રાઇમના અપરાધીઓમાં ભય પેદા થાય એવા પગલાં તરીકે સાયબર ક્ષેત્રે અનુભવી નિષ્ણાાતોની દેશને આવશ્યક્તા છે. બદલાતા સમય સાથે માત્ર ગુનાખોરી જ નહીં અન્ય ક્ષેત્રોમાં પણ ફોરેન્સિક સાયન્સનું મહત્વ વધ્યું છે.